Лилиен, Эфраим Моше

Эфраим Моше (Мавриций) Лилиен (; 23-це Чадыков, 1874, Дрогобыч — 18-це Медьков, 1925, Баденвайлер, Баден, Германия) — еврейянь, поляконь ды немецень артыця-суретниця, график, гравёр, дизайнер, фотокувтыця, книгань иллюстратор, сионистонь движения улиця. Седеяк икелень стильть — Германиясо содавикс «югенд-штиль», лия масторсо содавикс «ар-нуво» эли «сецессион» — тевс нолдыцястэ вейкесь.

 Эрямопингезэ 
Чачсь ортодоксальной еврейской семиясо, кудонь тетязо ульнесь седейсэ токарь. Якстере семиянь тевсэнзэ арась мелеть панжомс сонзэ гимназиянень тонавтнемас. Сёлтнэсэ важодсь подмастерьевкс Львовсо артыця лангс, кона важодсь вывескат (шильдат) сурнеме.

Реальной школань прядомодо мейле макссь Краковов — седейсэ тонавтнемас пластической искусствань школас, конанть прявтось ульнесь Ян Матейко. Тонавтнемась тевсоль 1889-1893 иетнестэ, но эрямотаркань трудностнэнь кис Лилиензе эрявильсть кадмелеме тонавтнеманть ды велявтомс Дрогобычев. Сорномс 50 гульден, сонензе тейнесь Венасо искусствань академиясо рисункань курс. 1894-1898 иетнестэ тонавтнесь Мюнхенсэ искусствань академиясо.

Артыцянень совавомась сась, зярдо сон кучизе «Югенд» бавариянь литературной-художественной журналов редакцияв (артов стилень модерн, сецессион, эли немецекс «югендштиль»-нь ушодыцянтень) сонзэ графической важодевкстнэнь «Волшебная флейта», «Фавн», «Любимый» ды лият-кеветнеяк, ды саезь тевс нолдамонь кепедевкс. «Югенд»-нень тевтнень кис Лилиенсь кармась «модной» артыцякс, сонзэ эрямотарказо паро ютавтоль.

1898 иестэ саезь Берлинов, кармась важодеме содавикс журналтнэнь марто «Грация», «Ост унд Вест», «Симплициссимус», «Господин», «Вальтшпигель»; «Vorwärts»-издательствантень иллюстрировась И. Вильденратань романонтень «Клаузенэнь таможенниксь».

1900 иестэ сон содавтсь немецкой аристократ (барон), валморонь сёрмадыця ды фольклоронь содыця Бьоррис фон Мюнхгаузен марто. Сон кепедесь Лилиенэнтень теемс покш проект — иллюстрировамс берлинэнь «Marquard u. Co.» издательствантень «Геттонь морат» идиш валморозеенть Морис Розенфельдэнь (Моше Яков Алтер, 1862—1923) книганть, конанть баронось ютавтсь немецень кельс. Тесэ кардазомань кис артыцясь велензе Тюрингиясо барононь раськень замкасо икелень пингстэ. Тесэ жо сон тейнесь иллюстрацият «Иудея» валморозонь ютавтнематнэнь книгантень, конась ютавтнельсть седе ламо таркат. Теде мейле Лилиенсь мусь содавикс покш мастерэкс книгань графиканть эйсэ ды мейле иллюстрировась «Библия» колмо томсо, «Песня песен» ды сехте сонзэ сермадыцят.

Активной сионистонь движенияс улицякс 1906—1918 иетнестэ сон малав ламо паро таркат Палестинасо. Помогась Борис Шацэнь Иерусалимсэ Искусства ды ремеслань Школанть (ней «Бецалель» Искусства ды дизайнань академиясь) теемас. 1906 иестэ сон тонавтнесь од школань васенце класстнэсэ дяк кадмельсь сонзэ кодамояк эйстэме виде стильсэ израилень од искусствасо, кона тосо эрьва кодамо тевс нолдась. Васенце кавто десятилетният XX пингстэ Лилиенэнь тевтнэ ульнесть образецкс артыцятнэнень, конат пелькстасть «Бецалель» пингстэ.

Лилиенсь — содавикс фотосуретнэнь «сионзмань тетязо» Теодор Герцлень важодицязо (Герцль эрьва кода ульнесь Лилиенэнь вечкема фотообразецкс, кона невтсь сонзэ «од еврей» образцекс).

1902 иестэ сон ульнесь вейкесь васенце еврейской раськень «Jüdischen Verlags» издательствань теийтнестэ, косо сон ульнесь и артыцякс, и вятедицякс, и экономической частенть прявтокс. Секс иестэ саезь Россияв, конантень тейнесь еврейской литературань вейсэнь пурнавксонть (М. Горькой марто), кона а ютавтнесь 1905 иень тевтнень кис.

1914 иестэ Лилиенсь одов саезь Палестинав, но ней — австро-венгерской армиянь офицерекс, косонь сон макссь военной фотокувтыцякс ды артыцякс. Тюремань прядомодо мейле сон велявтсь Берлинов, косо активной кармась кармамс книгань иллюстраторэнь карьера. 1922 иестэ «Benjamin Harz» издательствасонть лиссь Лотар Брейгерэнь покш «Е. М. Лилиен» книга-альбом, конасонть ульнесь артыцянь эрямопинге ды 226 сонзэ тевтнэнь репродукцият. Лилиенэнь «12 Израилень плематнэнь» рисункатнэнь коряс теезельть стака Эссенэнь Вана синагогань кудонь кепетне. Сон совавтоль покш сериень открыткат ды сурнесь почтань маркатнэс, ды сонзэ тейнесть экслибристнэ ульнесь сехте виев графической искусствань образецт.

1923 иестэ Нью-Йорксо панжозельть Лилиенэнь тевтнэнь невтема — васне, книгань иллюстрацият (кода сёрмадовкст Ветхонь Заветэнь, «Геттонь морамонь», библиянь тевс нолдамо христианонь валморонь сёрмадыцятнэнь, идишэнь Г. Розенфельдэнь валморонь сёрмадовкст немецень кельс ютавтозь ды лият).

Сонсь арсеви содавикс сехте покш еврей артыцякс, кона сонзэ шкинемасо нолдась сионистонь тевс. Лилиенсь содви еврей эйсэ «васенце сионистонь артыцякс».

Кулось инфаркт курортонь Баденвайлер ошсо, калмазь Брауншвейгсэ (сонзэ стирензэ Еленань чачома чиресэ).

Сонзэ лемезэ кортыть уличат Тель-Авивсэ ды Найотсэ (Иерусалимонь район).

 Лисьмапрят 

 Невтевкст 

 Igor Golfman. Lilien, a world-famous artist from Drohobych // Zbruch, May 23, 2016
 Katalog wystawy E. M. Liliena w Towarzystwie Przyjaciół Sztuk Pięknych we Lwowie 1914